Pályázati felhívás

Szigetszentmiklós Város Bolgár Nemzetiségi Önkormányzata

**„VII. Bolgár paradicsomnevelő verseny Szigetszentmiklóson”**

címmel pályázatot hirdet.

A pályázat célja:

A szigetszentmiklósi bolgárkertészet történetének, a bolgár kertészeti hagyományoknak megismertetése

Pályázati feltételek:

* A pályázaton szigetszentmiklósi lakosok vehetnek részt, - háztartásonként 1 családtag - életkori korlát nélkül.
* A pályázaton a nemzetiségi önkormányzat által biztosított, bolgárkertészetből származó paradicsompalánták által hozott terméssel lehet részt venni.
* A nemzetiségi önkormányzat 1500 tő palántát biztosít, mely a nevezők között – a pályázaton részt vevők számának figyelembevételével – arányosan kerül szétosztásra.
* A helyezéseket a zsűri három kategóriában adja ki: 1. legnagyobb termés, 2. legszebb, legegészségesebb termés, 3. legízletesebb termés.
* Nevezni a felhívás melléklete szerinti „Nevezési lap” Szigetszentmiklósi Polgármesteri Hivatalhoz (2310 Szigetszentmiklós, Kossuth L. u. 2.) történő eljuttatásával lehet személyesen, a Polgármesteri Hivatal épülete előtti postaládába helyezéssel, postai úton vagy a pasztor.viktoria@szigetszentmiklos.hu e-mail-címen. A nevezési lap letölthető a [www.szigetszentmiklos.hu](http://www.szigetszentmiklos.hu) oldalról, valamint megtalálható a Kisváros című újságban. A nevezési laphoz kapcsolódó adatkezelési tájékoztató a [www.szigetszentmiklos.hu](http://www.szigetszentmiklos.hu) oldalon ismerhető meg.
* A nevezési határidő (a nevezési lap postára adásának legkésőbbi időpontja): **2022. április 30.**
* Nevezési díj nincs.
* A palánták átvételének időpontja és helyszíne: **2022. május 7.** 10-12 óra közötta Városi Könyvtár és Közösségi Ház előtti területen található **Bolgár Ivókútnál**. (2310 Szigetszentmiklós, Tököli út 19.)
* A versenytermések leadásának várható időpontja és helyszíne: **2022. augusztus 12. 16-18 óra között**, szintén a Városi Könyvtár és Közösségi Ház előtti területen található **Bolgár Ivókútnál**. (2310 Szigetszentmiklós, Tököli út 19.) A **pályázat eredményhirdetésére** és a **nyertes pályázók díjazására** ezt követően aznap, **2022. augusztus 12-én**,a „Summerfest 2022 Szigetszentmiklóson” elnevezésű rendezvény keretein belül kerül sor.
* A veszélyhelyzet fennállása következtében, amennyiben esetleges további járványügyi intézkedések szükségessé teszik, a pályázati felhívás módosításának, visszavonásának jogát fenntartjuk.

A pályázat díjazása:

Mindhárom kategóriában az I.-II.-III. helyezett díja bolgár nemzetiségi tárgyakból és termékekből álló ajándékcsomag.

Minden pályázó, aki indítja termését a versenyen – bármelyik kategóriában –, 2 belépőjegyet kap a nemzetiségi önkormányzattól a „Summerfest 2022 Szigetszentmiklóson” rendezvénysorozat Bolgár-Német Estjére.

Kérjük, hogy a továbbiakban rendszeresen figyeljék a városi honlapot, továbbá a Kisváros c. helyi újságot a pályázatban bekövetkező esetleges változások nyomon követése érdekében.

A pályázattal kapcsolatosan felvilágosítás a Szigetszentmiklósi Polgármesteri Hivatalban Pásztor Viktória ügyintézőnél (24/505-603) kérhető.